《白头吟》
明代·李孙宸

昔者凤求凰，翱翔归故乡。今者呼凤凰，颉颃乃无常。

新人枝上花，旧人花落枝。花落无再好，枝是旧花枝。

与君久当炉，梳头不对镜。君心有改移，开镜始自省。

君家绿绮琴，可以扬清音。今朝弹一曲，一弦觉一心。

不见昨流水，今朝流水是。愿得新人欢，无如旧人弃。

竹竿何袅袅，鱼尾何筛筛。锦江西下水，一去何时归。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。